आईआईटी पटना में सेलेस्टा-19 का भव्य समापन, सुमित व आसुतोष के बेस गन्स पर आकर्षक प्रस्तुति पर झूमे-नाचे आईआईटियन्स,दो दिवसीय समारोह में प्रेरणादायक व्यख्यान व रोमांचक कार्यक्रम आयोजित, पुरस्कृत किये गए विजेता - Bihar News Live
किशोर चौहान,बिहटा(पटना)।आईआईटी कैम्पस में 10 वें प्रबंधन व तकनीक महोत्सव सेलेस्टा- 2019 का देर रात भव्य समापन हुआ।कार्यक्रम के अंत में दिल्ली से आये सुमित व आशुतोष ने बेस गन्स पर बेहतरीन प्रस्तुति कर आईआइटियन्स को झूमने पर मजबूर कर दिया।उनके द्वारा बेस गन्स पर प्रस्तुत रोमांचक मिक्स धुनों पर नृत्य पर उपस्थित सभी झूमने लगे।
इसके पूर्व कार्यक्रम में प्रेरणादायक व्यख्यानों,रोमांचक प्रो नाइट और मनमोहक कार्यक्रमों का आयोजन किया गया।इसमें कभी भारतीय तो कभी पश्चात संस्कृति की झलक दिखती रही।इस अवसर पर विभिन्न आयोजनों के विजेता को पुरस्कृत किया गया।इसके पूर्व मुख्य अतिथि संदीप जैन ने व्यख्यान में अपने अनुभवों को साझा किया।उन्होंने कहा कि कोई भी व्यक्ति अपनी कामयाबी की यात्रा कठिन संघर्ष के बाद ही पूरा करता है।उन्होंने व्यापार व उधम को दुनिया में सफल होने का टिप्स दिया। कहा कि जिंदगी में सफल होने के लिए यंत्र- तंत्र के साथ तेज दिमाग की जरूरत होती है।कार्यक्रम में वाद-विवाद,संस्कृति कार्यक्रम,राजनीतिक ज्ञान व प्रतिक्रिया को बढ़ाने के लिए एक संसदीय बहस का आयोजन किया गया।उसके बाद सेलेस्टा का प्यारा कार्यक्रम स्टैटिक रस का आयोजन किया गया।सेलेस्टा का प्रमुख कार्यक्रम रोबो वॉर था।जिसमे भारत और नेपाल दोनो देश के सहभागियों ने हिस्सा लिया।वहीं हीरो कारपोरेशन द्वारा एक स्टंट शो का आयोजन हुआ।जिसमें सभी तरह के एक से बढ़कर एक खतरनाक स्टंट दिखाया गया।
कार्यक्रम के अंत मे बेस गन्स और ईडीएम कार्यक्रम का आयोजन किया गया।वही कार्यक्रम में उपस्थित आईआइटियन्स और लोगो ने कार्यक्रम का भरपूर आंनद लेते हुए कुछ नया सीखने की प्रेरणा लेते हुए बहुत सारी यादे को ताजा किया।
लालू प्रसाद यादव का इलाज कर रहे डॉक्टरों…
मतदान प्रतिशत बढ़ाने में मदद करें…